Návrh ZoD k súťažným podkladom na predmet zákazky:

„Modernizácia prestupového terminálu Dopravného podniku mesta Martin, s.r.o. a Železníc Slovenskej republiky“

**Zmluva o dielo**

č. objednávateľa: ............

č. zhotoviteľa: ................

uzatvorená podľa ust. § 536 a nasl. zák. č. 513/1991 Zb. Obchodný zákonník v znení neskorších predpisov (ďalej len „***Zmluva***“)

# Článok I.Zmluvné strany

**Objednávateľ: Dopravný podnik mesta Martin, s. r. o.**

Sídlo: Námestie S. H. Vajanského 1/1, 03601 Martin

Zapísaný: Obchodný register: Okresný súd Žilina, Oddiel: Sro, Vložka č. 76445/L

Zastúpený: Ing. Ján Slamka, PhD. konateľ

IČO: 53560922

DIČ: 2121408333

IČ DPH: SK2121408333

Číslo účtu: SK8109000000005178643372

**Zhotoviteľ:**

Sídlo:

Zastúpený:

Bankové spojenie :

číslo účtu:

IČO:

DIČ:

IČ DPH:

Osoby oprávnené jednať v:

- realizačných veciach:

- technických veciach:

Tel.:

E-mail:

(ďalej len „***Zhotoviteľ***“)

(Objednávateľ a Zhotoviteľ spolu tiež ako „***zmluvné strany***“)

# Článok II.Predmet zmluvy

* 1. Dopravný podnik mesta Martin, s.r.o. ako objednávateľ má k predmetu zmluvy majetko-právn vzťah na základe Zmluvy o uzatvorení budúcej zmluvy o zriadení vecného bremena č. 870650032-4-2024-ZOBZ zo dňa 19.02.2024 a môže realizovať modernizáciu na základe súhlasného stanoviska od ŽSR Oblastné riaditeľstvo Žilina pod číslom 01919/2024/ORŽA/SŽTS-2.
	2. Predmetom Zmluvy je záväzok Zhotoviteľa, že pre Objednávateľa vykoná stavebné práce na diele:

„**Modernizácia prestupového terminálu Dopravného podniku mesta Martin, s.r.o. a Železníc Slovenskej republiky“**

 (ďalej len **„Dielo“**) podľa:

* dokumentácie poskytnutej Objednávateľom, konkrétne podľa Projektovej dokumentácie vypracovanej spoločnosťou CREAT, s.r.o. Na Bystričku 16, Martin, 036 01 pod názvom *„Modernizácia prestupového terminálu Dopravného podniku mesta Martin, s.r.o. a Železníc Slovenskej republiky“,* zodpovedný projektant Ing. arch. Vladimír Hladký, (ďalej len „projektová dokumentácia“ alebo „PD“)
* súťažných podkladov z procesu verejného obstarávania a zmien, ktoré vyplynuli z procesu vysvetľovania, vybavovania žiadostí o nápravu alebo ďalších podmienok v rámci procesu verejného obstarávania,
* informácií získaných obhliadkou lokality budúceho umiestnenia Diela,
* ďalších podkladov a požiadaviek poskytnutých Objednávateľom ako napríklad podmienky uvedené v súhlasnom stanovisku ŽSR Oblastné riaditeľstvo Žilina pod číslom 01919/2024/ORŽA/SŽTS-2 – **Príloha č. 4,** a pod
* podľa a v súlade s dokladmi, ktoré predložil v procese verejného obstarávania a/alebo pri podpise tejto zmluvy a v súlade s technicko-kvalitatívnymi podmienkami,
* ostatných neodkladných požiadaviek, resp. zmien Objednávateľa zapísaných v stavebnom denníku, pričom Zhotoviteľ je povinný ich rešpektovať,
* ako aj podľa a v súlade s nasledujúcimi prílohami, ktoré tvoria neoddeliteľnú súčasť Zmluvy:

**Príloha č.1** Cenová ponuka

**Príloha č.2** Harmonogram prác

**Príloha č.3** Ocenený výkaz výmer

**Príloha č.5** Zoznam subdodávateľov vo všetkých radoch

* 1. Objednávateľ sa zaväzuje riadne zhotovené Dielo prevziať a zaplatiť za podmienok uvedených v tejto Zmluve Zhotoviteľovi cenu za vykonanie a zrealizovanie Diela ( Čl. IV.).
	2. Zhotoviteľ prehlasuje, že sa oboznámil so všetkými podkladmi potrebnými pre zhotovenie Diela, s PD, ako aj so skutkovým stavom na stavenisku a je si vedomý toho, že v priebehu výstavby nemôže uplatňovať nároky na úpravu zmluvných podmienok a ceny Diela z dôvodov, ktoré mohol zistiť pri oboznámení sa s týmito podkladmi (najmä zistené nezrovnalosti v PD) a stavom staveniska na mieste vykonania Diela. Zhotoviteľ potvrdzuje, že Objednávateľ mu k dátumu uzavretia tejto Zmluvy poskytol všetky potrebné údaje, tieto si prečítal, porozumel im a je informovaný o požiadavkách a podmienkach Objednávateľa vzťahujúcich sa na realizáciu Diela v takom rozsahu, v akom súvisia, ovplyvňujú alebo môžu mať vplyv na plnenie tejto Zmluvy zo strany Zhotoviteľa.
	3. Zhotoviteľ sa zaväzuje vykonať Dielo riadne a včas na svoje náklady a na svoje nebezpečenstvo. Zhotoviteľ vyhlasuje, že je osobou odborne spôsobilou na vykonanie Diela v zmysle príslušných právnych predpisov. Zhotoviteľ je povinný dodržiavať všetky všeobecne záväzné právne predpisy vzťahujúce sa na vykonanie Diela, a to najmä zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších zmien a doplnkov. Zhotoviteľ potvrdzuje, že mu je známe a jasné technické riešenie Diela a že disponuje takými kapacitami a odbornými znalosťami, ktoré sú k vykonaniu Diela potrebné.
	4. Prílohou tejto Zmluvy je:

**Príloha č. 1** Cenová ponuka Zhotoviteľa,

**Príloha č. 2** Harmonogram prác,

**Príloha č. 3** Ocenený výkaz výmer,

**Príloha č. 4** Súhlasné stanovisko ŽSR Oblastné riaditeľstvo Žilina pod číslom 01919/2024/ORŽA/SŽTS-2,

**Príloha č. 5** Zoznam subdodávateľov vo všetkých radoch.

2.7 Táto Zmluva je uzavretá ako výsledok verejného obstarávania, ktoré uskutočnil obstarávateľ: Dopravný podnik mesta Martin, s. r. o. postupom podľa Smernice o verejnom obstarávaní upravujúcej zadávanie zákaziek na dodanie tovaru, uskutočnenie stavebných prác a poskytovanie služieb v podmienkach Dopravného podniku mesta Martin, s.r.o. (ďalej „smernica“) v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „zákon č. 343/2015 Z. z.“) na predmet zákazky: „Modernizácia prestupového terminálu Dopravného podniku mesta Martin, s.r.o. a Železníc Slovenskej republiky“.

# Článok III.Miesto, termíny vykonania Diela a podmienky riadneho vykonania Diela

* 1. **Miestom vykonania** Diela je: Slovenská republika, okres Žilina, mesto Vrútky, na parc. č 4258/1, 4258/14, 4240/1.
	2. Zhotoviteľ sa zaväzuje, že riadne vykoná Dielo (Čl. II.) v nasledovných termínoch:
1. **prevzatie staveniska – do 5 pracovných dní odo dňa doručenia písomnej výzvy** Objednávateľa s tým, že zmluvné strany sú povinné vykonať písomný zápis z odovzdania a prevzatia staveniska samostatne (osobitne). Porušenie povinnosti prevziať stavenisko Zhotoviteľom v zmysle predchádzajúcej vety sa považuje za **podstatné porušenie** Zmluvy zo strany Zhotoviteľa a zakladá právo Objednávateľa odstúpiť od tejto Zmluvy,
2. **začatie vykonávania Diela:** lehota výstavby, t. j. začiatok vykonávania Diela, začína plynúť dňom nasledujúcim po dni písomného prevzatia staveniska Zhotoviteľom,
3. **vykonanie Diela: do 14 (štrnásť) týždňov** odo dňa nasledujúceho po dni písomného prevzatia staveniska Zhotoviteľom. Do lehoty výstavby nie je započítané zimné obdobie, v ktorom nie je možné vykonávať stavebné práce v súlade s príslušnými TKP. Zimné obdobie trvá spravidla od 01.11. príslušného kalendárneho roka do 31.03. nasledujúceho kalendárneho roka. Prerušenie stavebných prác z dôvodu zimného obdobia zaznamená osoba oprávnená jednať vo veciach realizačných za Objednávateľa a stavebný dohľad (ak je vykonávaný) v stavebnom denníku.
4. **predpokladaná doba dopravných obmedzení 14 týždňov**,
5. **odovzdanie Diela:** do termínu vykonania Diela podľa bodu 3.2 tohto článku. Termín odovzdania diela je záväzný a Zhotoviteľ je povinný počas výstavby prijať opatrenia na jeho dodržanie bez nároku na zvýšenie ceny za dielo.
	1. Zhotoviteľ pri prevzatí staveniska predloží Objednávateľovi na odsúhlasenie:
6. **harmonogram prác,**
7. **technologický postup prác,**
8. **plán nakladania s odpadmi (podľa potreby aj plán ochrany životného prostredia)**.
	1. Výrobno-kontrolné skúšky pevnosti betónu v tlaku budú 7-dňové a taktiež 30-dňové. Neodsúhlasenie harmonogramu prác pri prevzatí staveniska nemá vplyv na povinnosť Zhotoviteľa začať vykonávať Dielo v termíne dohodnutom v bode 3.2 tohto článku. Zhotoviteľ sa zaväzuje pri plnení predmetu Zmluvy postupovať v súlade s odsúhlaseným harmonogramom prác.

 Obsahom kontrolno-skúšobného plánu bude najmä:

* rozdelenie stavby na samostatné procesy, napr. frézovacie  práce, pokládka, realizácia zálievky,
* vypracovanie kontrolno-skúšobného plánu na každý stavebný alebo technologický proces,
* pri každom stavebnom alebo technologickom procese uviesť- názov stavebného alebo technologického procesu, postup čiastkových procesov, z ktorých sa skladá stavebný alebo technologický proces.
* u jednotlivých čiastkových procesov sa uvedie:

 - názov,

- merná jednotka,

 - množstvo,

 - druh skúšky,

     - opis skúšky/merania

      - predpis/norma

     - požadované parametre

      - početnosť skúšok podľa predpis/norma

     - počet skúšok konkrétnej stavby

      - kto kontroluje (stavbyvedúci, dozor, laboratórium,...) .

* 1. Zhotoviteľ sa zaväzuje bez zbytočného odkladu (najneskôr do jedného dňa) informovať Objednávateľa o vzniku akejkoľvek udalosti, ktorá by bránila alebo sťažovala realizáciu predmetu Zmluvy a ktorá by mohla mať vplyv na zmluvne stanovený termín vykonania Diela alebo na odsúhlasený harmonogram prác. Uvedená povinnosť sa vzťahuje aj na Objednávateľa. Zhotoviteľ je zároveň povinný bezodkladne, najneskôr do 7 dní, odovzdať Objednávateľovi na odsúhlasenie aktualizovaný harmonogram prác vždy, keď predchádzajúci harmonogram prác nesúhlasí so skutočným postupom prác. V prípade, že Zhotoviteľ nedodržiava harmonogram prác ako aj v prípade, že neodovzdá aktualizovaný harmonogram prác Objednávateľovi na odsúhlasenie v lehote podľa predchádzajúcej vety, považuje sa toto omeškanie alebo nesplnenie povinnosti za podstatné porušenie tejto Zmluvy zo strany Zhotoviteľa a zakladá právo Objednávateľa odstúpiť od tejto Zmluvy. Ak Objednávateľ aktualizovaný harmonogram prác odsúhlasí, je pre zmluvné strany záväzný. Ak k odsúhlaseniu aktualizovaného harmonogramu prác podľa predchádzajúcej vety nedôjde, Zhotoviteľ postupuje podľa posledného zmluvnými stranami odsúhlaseného harmonogramu prác.
	2. Na základe písomnej výzvy Zhotoviteľa sa Objednávateľ zaväzuje riadne ukončené Dielo od Zhotoviteľa prevziať aj pred dohodnutým termínom na vykonanie Diela uvedenom v bode 3.2 tohto článku.
	3. Omeškanie Zhotoviteľa vzniknuté z dôvodu omeškania subdodávateľa alebo tretej strany, ktorú použil na zhotovenie Diela sa považuje za omeškanie Zhotoviteľa, a nezbavuje Zhotoviteľa zodpovednosti za omeškanie.
	4. **Riadnym vykonaním Diela sa rozumie riadne ukončenie Diela v súlade s touto Zmluvou a jeho odovzdanie Objednávateľovi a prevzatie Objednávateľom na základe Protokolu o odovzdaní a prevzatí Diela v termíne uvedenom v bode 3.2 tohto článku.** Protokol o odovzdaní a prevzatí Diela musí byť zo strany Objednávateľa podpísaný technickým dohľadom Objednávateľa. Protokol o odovzdaní a prevzatí Diela musí byť zo strany Zhotoviteľa podpísaný najmä: stavbyvedúcim, resp. osobou oprávnenou konať za Zhotoviteľa v realizačných veciach.
	5. Riadnym vykonaním Diela a riadnym splnením všetkých záväzkov Zhotoviteľa vyplývajúcich z tejto Zmluvy sa ďalej rozumie riadne vykonanie Diela v súlade s touto Zmluvou tak, aby bolo spôsobilé pre úspešné ukončenie preberacieho konania a zároveň odovzdanie všetkých dokumentov potrebných pre preberacie konanie a dokladov potvrdzujúcich kvalitu a technické parametre Diela v súlade so všeobecne záväznými právnymi predpismi a technickými normami. Uvedené doklady musia byť vyhotovené v slovenskom jazyku. Podmienkou riadneho vykonania Diela je aj úspešné vykonanie všetkých skúšok predpísaných osobitnými predpismi a záväznými normami a touto Zmluvou. Podmienkou pre riadne a včasné vykonanie Diela zo strany Zhotoviteľa je poskytnutie súčinnosti zo strany Objednávateľa v takej forme a takým spôsobom, ako to predpokladá táto Zmluva alebo ako to požaduje Zhotoviteľ v písomnej výzve.
	6. Zhotoviteľ písomne 5 pracovných dní vopred, pred ukončením Diela oznámi Objednávateľovi, kedy bude Dielo pripravené na odovzdanie. Objednávateľ podľa tohto oznámenia do 3 pracovných dní vypíše (písomne) preberacie konanie. Objednávateľ si vyhradzuje právo na prehliadku Diela v počte 1 pracovného dňa. Pri odovzdávacom a preberacom konaní sa preverí, či je záväzok Zhotoviteľa splnený tak, ako je stanovené v tejto Zmluve, vykoná sa fyzická kontrola vykonaného Diela, jeho súčastí a príslušenstva, overia sa atesty a doklady podľa bodu 3.8 tohto článku Zmluvy.
	7. V prípade, ak budú pri odovzdávacom a preberacom konaní zistené vady alebo v prípade, ak nebudú splnené podmienky alebo doložené doklady vyplývajúce z bodu 3.8 tohto článku, Objednávateľ Dielo neprevezme.
	8. V prípade, ak budú pri odovzdávacom a preberacom konaní zistené také nedorobky, ktoré sami osebe a ani spolu nebránia jeho bezpečnému užívaniu na účel, ktorému slúži, Objednávateľ Dielo prevezme pod podmienkou, že takéto nedorobky budú Zhotoviteľom v celom rozsahu odstránené do termínu dohodnutom alebo stanovenom v Protokole o odovzdaní a prevzatí Diela.
	9. Ak nedorobky nebudú Zhotoviteľom odstránené v dohodnutom alebo stanovenom termíne uvedenom v Protokole o odovzdaní a prevzatí Diela, Objednávateľ je oprávnený tieto  nedorobky odstrániť sám alebo prostredníctvom tretej osoby na náklady Zhotoviteľa.
	10. Po ukončení prác, najneskôr do 10 dní po odovzdaní a prevzatí Diela je Zhotoviteľ povinný stavenisko úplne vypratať, odstrániť objekty a zariadenia, ktoré sa nachádzajú na stavenisku, upraviť terén staveniska, odstrániť zvyšný materiál, odpady a pod.
	11. Všetky použité materiály pri realizácii Diela musia spĺňať aktuálne platné podmienky uvedené najmä v:
* Technicko-kvalitatívnych podmienkach – vydaných Ministerstvom dopravy a výstavby SR
* Katalógové listy, vydané Ministerstvom dopravy, výstavby a regionálneho rozvoja SR
* Súvisiacich STN a EN,
	1. Doklady, atesty materiálov a výrobkov použitých pri realizácii diela preukazujúce podmienky uvedené v ods. 3.15 budú predložené Zhotoviteľom v priebehu výstavby najneskôr však do kolaudácie stavby.
	2. Objednávateľ má právo vykonať skúšky zamerané na kvalitu všetkých použitých stavebných materiálov akreditovaným skúšobným laboratóriom. Objednávateľ je oprávnený odobrať vzorky na stavenisku alebo priamo z výrobne. V prípade, ak bude Objednávateľ odoberať vzorku priamo z výrobne, je Zhotoviteľ povinný zabezpečiť vstup poverenej osoby Objednávateľa alebo poverenej osoby akreditovaného skúšobného laboratória do výrobne výrobcu za účelom odobratia vzoriek, a to aj v prípade, ak bude Zhotoviteľ dodávať materiál subdodávateľom. K odobratiu vzorky materiálu prizve Objednávateľ zástupcu Zhotoviteľa. Pri preukázaní použitia materiálov, ktoré nevyhovujú technickým normám, t. j. pri oprávnenej reklamácii kvality uhradí Zhotoviteľ náklady spojené so skúškou (t.j. odberom a analýzou) Objednávateľovi.
	3. Objednávateľ oznámi Zhotoviteľovi zistené nedostatky kvality všetkých použitých stavebných materiálov najneskôr do 3 pracovných dní po doručení protokolov o skúške. Zistené nedostatky je Zhotoviteľ povinný odstrániť na vlastné náklady. Objednávateľ má právo určiť spôsob nápravy, ktorým môže byť napr. odstránenie nekvalitných vrstiev a uloženie nových vrstiev, zaliatie nedostatočných spojov, atď. Dielo bude Objednávateľ považovať za dokončené až po odstránení zistených nedostatkov.
	4. V prípade sporných výsledkov skúšok zabezpečených zmluvnými stranami, bude vykonaná skúška nezávislým skúšobným laboratóriom po dohode Objednávateľa a Zhotoviteľa.

# Článok IV.Cena Diela

* 1. Zmluvné strany berú na vedomie a rešpektujú, že zákazka, (predmet zmluvy) alebo jej časť môže byť financovaný zo štrukturálnych fondov Európskej únie, prostredníctvom Programu Slovensko, zo Štátneho rozpočtu, komerčného úveru alebo z vlastných zdrojov objednávateľa.
	2. Zmluvné strany sa dohodli na cene za Dielo podľa cenovej ponuky, ktorá je súčasťou tejto Zmluvy ako Príloha č. 1. Cena je určená na základe zák. č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z, ktorou sa vykonáva zákon o cenách.

bez DPH: EUR

DPH: 20 % EUR

Spolu s DPH: EUR

=========================

Slovom: .................................................

* 1. Cena za vykonanie Diela je maximálna, ktorú nemožno bez súhlasu Objednávateľa zvýšiť. Cenová ponuka, ktorá je súčasťou tejto Zmluvy, slúži výhradne pre ocenenie prác v nej uvedených.
	2. Sadzba DPH je v ods. 1 tohto článku Zmluvy uvedená vo výške platnej ku dňu uzatvárania tejto Zmluvy. V prípade legislatívnej zmeny DPH bude k cenám bez DPH za predmet Zmluvy pripočítaná výška DPH platná v čase zdaniteľného plnenia.
	3. Ceny jednotlivých položiek **cenovej ponuky uvedenej v Prílohe č. 1 tejto Zmluvy** musia obsahovať celkové náklady spojené s plnením **predmetu tejto Zmluvy** a zmluvných podmienok, **najmä:** náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce,náklady súvisiace s dodržaním podmienok správcov dotknutých inžinierskych sietí a dotknutých orgánov, ktoré sú známe v čase spracovania ponuky, náklady na vyhotovenie potrebných skúšok, kontroly a meraní, náklady súvisiace so zriadením a likvidáciou staveniska, náklady na poistenie Diela. Všetky čiastkové práce, ktoré nie sú menovite uvedené v popise prác danej položky, ale sú s daným popisom súvisiace a vyplývajúce z dokumentácie a ktoré sú nevyhnutné pre úplné vykonanie Diela, musia byť zahrnuté v základných položkách.
	4. Zmluvné strany sa dohodli, že Objednávateľ neposkytne Zhotoviteľovi zálohu.
	5. Objednávateľ nebude akceptovať žiadne navyšovanie ceny Diela podľa tejto Zmluvy a jej príloh z dôvodu realizácie prác naviac Zhotoviteľom, ktoré vyplynie z dôvodu nedostatočného oboznámenia sa Zhotoviteľa s obsahom PD a so súťažnými podkladmi z procesu verejného obstarávania. Objednávateľ sa touto Zmluvou zaväzuje akceptovať teda len tie Zhotoviteľom vykonané naviac práce, ktoré vyplývajú z obsahu PD a zo súťažných podkladov z procesu verejného obstarávania, platných v deň nadobudnutia platnosti tejto Zmluvy vrátane dodatkov k nej. V prípade vzniku rozporu v tom, či naviac práce vyplývajú alebo nevyplývajú z obsahu PD, zo súťažných podkladov z procesu verejného obstarávania, platných v deň nadobudnutia platnosti tejto Zmluvy vrátane dodatkov k nej rozhodne. technický dohľad.
	6. Zhotoviteľ sa zaväzuje akceptovať požiadavku Objednávateľa na realizáciu prípadných doplňujúcich stavebných prác priamo súvisiacich s predmetom tejto Zmluvy, nemajúcich povahu podľa ods. 4.6 tohto článku Zmluvy, ak by nerealizovanie týchto prác spôsobilo Objednávateľovi neprimerané ťažkosti pri prevádzkovaní Diela a požadované doplňujúce práce nie sú predmetom PD, resp. nie sú zahrnuté v rozpočte tejto Zmluvy (tzv. naviac práce). Zhotoviteľ je povinný doplňujúce práce oceniť a v písomnej forme predložiť Objednávateľovi na odsúhlasenie ešte pred ich realizáciou podľa čl. X. ods. 10.4 tejto Zmluvy. Všetky úpravy PD, nerealizované práce, doplňujúce stavebné práce a zmeny budú Zhotoviteľom a technickým dohľadom Objednávateľa zaznamenané a potvrdené v stavebnom denníku a budú slúžiť ako podklad pre uzatvorenie dodatku k tejto Zmluve, t. j. rozsah a cena takýchto prác bude riešená formou dodatku postupom podľa zákona č. 343/2015 Z. z. a tejto Zmluvy. V prípade, ak predmetom dodatku bude dohoda zmluvných strán o nerealizovaní niektorých prác a dodávok nevzniká Zhotoviteľovi dôsledku nerealizovania niektorých prác a dodávok žiadny peňažný nárok, a to ani titulom náhrady škody, ušlého zisku, úrokov z omeškania či zmluvných pokút.
	7. Okrem dohodnutej ceny za Dielo nemá Zhotoviteľ nárok na náhradu akýchkoľvek nákladov, ktoré vynaložil na vykonanie Diela, pokiaľ z tejto Zmluvy o dielo nevyplýva povinnosť Objednávateľa takéto náklady Zhotoviteľovi uhradiť.

# Článok V.Fakturácia a platobné podmienky

* 1. Vzhľadom na skutočnosť, že dielo bude financované primárne z externých zdrojov ako sú štrukturálne fondy Európskej únie, prostredníctvom Programu Slovensko, zo Štátneho rozpočtu alebo komerčného úveru prípadne z vlastných zdrojov objednávateľa, objednávateľ si pre finančné krytie vysúťaženej ceny diela vyhradzuje právo jednostranne určiť stavebné objekty/technické celky v jednotlivých etapách v rámci časového a vecného harmonogramu podľa článku 3.2 tejto zmluvy, ktoré bude zhotoviteľ v rámci zhotovovania diela realizovať. Takto dohodnuté určenie stavebných objektov/technických celkov sa zapíše do stavebného denníka stavebným dozorom alebo budú spracované a odsúhlasené samostatným zápisom. Objednávateľ uhradí zhotoviteľovi za vykonané práce čiastkové platby na základe predložených faktúr po jednotlivých technických celkoch na základe odsúhlaseného súpisu prác potvrdeného stavebným dozorom. Fakturovaná čiastka bude vecne a finančne zodpovedať objemu vykonaných prác podľa technických celkov a hodnote zabudovaného materiálu. Minimálna výška čiastkových faktúr bude vo výške minimálne 20% z ceny diela s DPH. Záverečná faktúra bude vo výške minimálne 5 % z ceny diela s DPH.
	2. Nedeliteľnou súčasťou faktúry bude vyhotovovaný a stavebným dozorom odsúhlasený súpis vykonaných prác v takom rozsahu, ako je špecifikovaná cena diela. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne, pritom sa musí dodržiavať poradie položiek a označenie, ktoré je v súlade s oceneným výkazom výmer podľa zmluvy. Súčasťou je výkaz vykonaných množstiev, prípadne výkresy a iné doklady, ktoré sú potrebné pre preukázanie druhu a rozsahu práce. Zmeny a doplnky (nové a zmenené položky) je potrebné vo faktúre zvýrazniť a uviesť oddelene.
	3. Čiastkové faktúry musia obsahovať všetky náležitosti daňového dokladu podľa platných právnych predpisov, označenie Zhotoviteľa, číslo zmluvy, číslo čiastkovej faktúry, deň vystavenia a odoslania faktúry, deň splatnosti faktúry a deň zdaniteľného plnenia, označenie peňažného ústavu a číslo účtu, na ktorý sa má platiť, fakturovanú cenu bez DPH, hodnotu DPH a celkovú fakturovanú cenu s DPH, označenie Diela, pečiatku a podpis osoby oprávnenej konať za Zhotoviteľa a prílohou čiastkovej faktúry musí byť:

a) súpis skutočne vykonaných prác a dodávok vystavený Zhotoviteľom a odsúhlasený a podpísaný osobou oprávnenou jednať v realizačných veciach (stavebným dozorom) za Objednávateľa;

b) fotodokumentácia vykonaných prác a dodávok na CD/DVD alebo inom nosiči dát;

c) položkový rozpočet Diela;

d) krycí list rozpočtu;

e) doklady potvrdzujúce odvoz a uskladnenie stavebného odpadu na skládkach zodpovedajúcich legislatíve SR obsahujúce presné množstvo odvezeného a uskladneného stavebného odpadu, t. j. tzv. vážne lístky, príp. doklad o uhradení faktúry – v prípade, že takýto náklad Zhotoviteľa je súčasťou čiastkovej faktúry predloženej Objednávateľovi.

* 1. Splatnosť faktúry je do 30 dní od jej doručenia Objednávateľovi. Faktúru je potrebné doručiť na adresu Objednávateľa najneskôr do 24. dňa v mesiaci.
	2. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov, najmä:
* označenie Objednávateľa a Zhotoviteľa (obchodné meno, sídlo, IČO, DIČ, IČ DPH),

• označenie Diela,

* číslo Zmluvy o dielo,

• poradové číslo faktúry,

* dátum vyhotovenia faktúry, dátum zdaniteľného plnenia a dátum splatnosti,
* označenie peňažného ústavu a číslo účtu, na ktorý sa má platiť,

• fakturovanú sumu,

• slovnú informáciu "prenesenie daňovej povinnosti", ak osobou povinnou platiť daň je Objednávateľ,

* pečiatka a podpis osoby oprávnenej konať za Zhotoviteľa
* prílohy podľa bodu 5.5.
* fotodokumentáciu o priebehu stavby
	1. Konečná faktúra sa považuje za platobný doklad, ktorým bude vykonané celkové finančné vysporiadanie Diela po jeho riadnom vykonaní. Súčet čiastkových faktúr a konečnej faktúry nemôže byť väčší ako cena Diela uvedená v Čl. IV. bode 4.1 tejto zmluvy. V tejto faktúre budú zohľadnené platby za časti Diela zaplatené Objednávateľom formou čiastkových faktúr. Konečná faktúra musí obsahovať náležitosti a prílohy uvedené v bode 5.4 tohto článku a odvolanie sa na ustanovenie tejto zmluvy, ktoré oprávňuje Zhotoviteľa fakturovať takouto faktúrou, rozpis už fakturovaných čiastok, označenie osoby, ktorá faktúru vystavila, Protokol o odovzdaní a prevzatí Diela ako aj všetky náležitosti daňového dokladu podľa platných právnych predpisov.
	2. Prílohou faktúry bude súpis vykonaných prác a dodávok, odsúhlasený Objednávateľom. Všetky prílohy faktúry musia byť potvrdené podpisom technického dohľadu Objednávateľa a oprávnenou osobou konať za Zhotoviteľa. Prílohou konečnej faktúry bude tiež preberací protokol bez vád potvrdený podpisom technického dohľadu Objednávateľa a osobou oprávnenou konať za Zhotoviteľa.
	3. Ak faktúra nebude obsahovať všetky náležitosti stanovené platnými právnymi predpismi a vyššie uvedené údaje a prílohy, Objednávateľ je oprávnený faktúru v lehote splatnosti Zhotoviteľovi vrátiť. Lehota splatnosti začne v takom prípade plynúť od doručenia novej správne vystavenej a doručenej faktúry spolu so všetkými vyššie uvedenými prílohami Objednávateľovi.
	4. V prípade, že subdodávateľ - v Zhotoviteľovom subdodávateľskom reťazci na ktorejkoľvek pozícii - oznámi Objednávateľovi, že mu nebola zaplatená dohodnutá zmluvná cena v zmysle zmluvného vzťahu, na základe ktorého sa na uskutočňovaní predmetu tejto Zmluvy podieľa, Zhotoviteľ je povinný predložiť Objednávateľovi zmluvné vzťahy subdodávateľov celého reťazca na kontrolu. Zmluvnými vzťahmi sa myslia úplné písomné dokumenty (právne akty) osvedčujúce presný a úplný obsah právnych vzťahov vrátane finančných vzťahov a plnení v tom konkrétnom subdodávateľskom reťazci, ktorého je oznamujúci subdodávateľ účastníkom. K zabezpečeniu tejto možnej povinnosti Zhotoviteľ svojich subdodávateľov zaviaže. Pokiaľ Objednávateľ zistí, že oznamujúcemu subdodávateľovi skutočne nebola zaplatená dohodnutá zmluvná cena v zmysle zmluvného vzťahu, na základe ktorého sa na uskutočňovaní predmetu tejto zmluvy podieľa, môže zaplatiť tomuto subdodávateľovi priamo a o túto zaplatenú sumu krátiť faktúru Zhotoviteľa, alebo požadovať vrátenie zaplatenej sumy vo výške rovnajúcej sa výške úhrady vykonanej priamo subdodávateľovi najneskôr do 15 kalendárnych dní od oznámenia Objednávateľa Zhotoviteľovi. Takéto porušenie Zmluvy zo strany Zhotoviteľa uvedie Objednávateľ v referencii podľa ust. § 12 zákona číslo 343/2015 Z. z. V prípade akéhokoľvek porušenia tejto povinnosti môže Objednávateľ odstúpiť od tejto Zmluvy a uplatniť si voči Zhotoviteľovi zmluvnú pokutu jednorazovo vo výške 15 % z ceny Diela vrátane DPH dohodnutej v tejto Zmluve so splatnosťou 30 kalendárnych dní, pričom toto právo mu vznikne dňom zániku tejto Zmluvy odstúpením. V prípade, ak Zhotoviteľ poruší svoju povinnosť predložiť Objednávateľovi dokumentáciu týkajúcu sa zmluvných vzťahov so subdodávateľmi na kontrolu podľa tohto bodu, je Objednávateľ oprávnený žiadať od Zhotoviteľa zaplatenie zmluvnej pokuty vo výške 5 % z celkovej ceny Diela vrátane DPH dohodnutej v tejto Zmluve.

# Článok VI.Subdodávatelia, register partnerov verejného sektora

* 1. Zoznam subdodávateľov Zhotoviteľa známych v čase uzavretia Zmluvy je uvedený v Prílohe č. 5 - Zoznam subdodávateľov vo všetkých radoch, ktorá tvorí neoddeliteľnú prílohu tejto Zmluvy.
	2. Zhotoviteľ môže poveriť vykonaním plnenia určitej časti predmetu tejto Zmluvy, len tých subdodávateľov, ktorí sú uvedení v Zozname subdodávateľov vo všetkých radoch, ktorý tvorí Prílohu č. 5 tejto Zmluvy v znení neskorších písomných oznámení o zmene subdodávateľa alebo o doplnení nového subdodávateľa.
	3. Pri vykonávaní časti plnenia tejto Zmluvy subdodávateľom má Zhotoviteľ zodpovednosť, akoby plnenie vykonával sám.
	4. Ak má Zhotoviteľ povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „zákon č. 315/2016 Z. z.“), je povinný byť najneskôr ku dňu uzatvorenia tejto Zmluvy a počas celej doby plnenia riadne zapísaný v registri partnerov verejného sektora.
	5. Ak má subdodávateľ povinnosť zapisovať sa do registra partnerov verejného sektora podľa zákona č. 315/2016 Z. z. je povinný byť najneskôr ku dňu uzatvorenia tejto Zmluvy a počas celej doby plnenia riadne zapísaný v registri partnerov verejného sektora.
	6. Zhotoviteľ je povinný oznámiť Objednávateľovi bez zbytočného odkladu akúkoľvek zmenu údajov v registri partnerov verejného sektora alebo výmaz z tohto registra o jeho osobe ako aj jeho subdodávateľoch v ktoromkoľvek rade najneskôr do 5 dní odo dňa vykonania zmeny zapísaných údajov.
	7. Pravidlá pre zmenu subdodávateľov počas plnenia Zmluvy:

K zmene subdodávateľa môže dôjsť len po písomnom odsúhlasení Objednávateľom na základe aktualizovania Prílohy č. 5 – Zoznam subdodávateľov vo všetkých radoch dodatkom k tejto Zmluve. Zhotoviteľ je povinný najneskôr 10 dní pred dňom, ktorý predchádza dňu v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, podiel subdodávky vo vzťahu k tejto Zmluve, predmet subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Ak nový subdodávateľ má povinnosť zapisovať sa do registra partnerov verejného sektora, takýto subdodávateľ musí byť zapísaný v registri partnerov verejného sektora podľa zákona č. 315/2016 Z. z.

Obdobne, ako pri zmene subdodávateľa postupujú zmluvné strany aj vtedy, ak potreba zabezpečiť časť plnenia tejto Zmluvy o Dielo ďalším subdodávateľom nastane u Zhotoviteľa až po uzavretí Zmluvy.

V prípade, ak ide o osobu, ktorej kapacitami Zhotoviteľ preukázal v procese verejného obstarávania technickú alebo odbornú spôsobilosť, táto osoba poskytne svoje kapacity počas celého trvania tejto Zmluvy o Dielo. Zhotoviteľ je povinný na vyzvanie Objednávateľa preukázať najneskôr do 10-tich dní, že vykonáva činnosti prostredníctvom osoby, ktorej kapacitami preukázal v procese verejného obstarávania technickú alebo odbornú spôsobilosť. V prípade zmeny osoby stavbyvedúceho Zhotoviteľa, je Zhotoviteľ povinný preukázať Objednávateľovi, že nový stavbyvedúci spĺňa všetky požiadavky, ktoré vyžadoval Objednávateľ v procese verejného obstarávania na predmet zákazky na osobu stavbyvedúceho.

* 1. Porušenie niektorej povinnosti, ktorá pre Zhotoviteľa vyplýva z bodu 6.2, 6.4, 6.5, 6.6 alebo 6.7 tohto článku, sa považuje za podstatné porušenie tejto Zmluvy a zakladá Objednávateľovi právo odstúpiť od tejto Zmluvy.

# Článok VII.Ďalšie práva a povinnosti zmluvných strán

* 1. Zhotoviteľ vyhlasuje, že má všetky povolenia a licencie, ktoré sú nevyhnutné na vykonanie Diela a že tieto povolenia sú postačujúce na to, aby mohol Dielo riadne vykonať. Tieto doklady predloží najneskôr pri podpise tejto Zmluvy, pokiaľ neboli predložené už v rámci verejného obstarávania.
	2. Zhotoviteľ bude pri plnení predmetu tejto zmluvy postupovať s odbornou starostlivosťou. Zhotoviteľ sa zaväzuje dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi [podklady z verejného obstarávania, súťažné podklady, projektová dokumentácia, cenová ponuka (rozpočet stavby), podmienky stavebného povolenia a pod.] Objednávateľa, pokynmi Objednávateľa a stavebného dozoru, zápismi a dohodami oprávnených osôb zmluvných strán.
	3. Zhotoviteľ znáša nebezpečenstvo škody na zhotovovanom Diele. Zhotoviteľ taktiež zodpovedá za škodu spôsobenú prevádzkovou činnosťou Zhotoviteľa počas realizácie stavebných prác na majetku Objednávateľa a tretích osôb, ako aj na zdraví a živote osôb. Nebezpečenstvo škody na Diele prechádza na Objednávateľa odovzdaním a prevzatím zhotoveného Diela ako celku na základe Protokolu o odovzdaní a prevzatí Diela.
	4. Vlastníkom zhotovovaného Diela je od počiatku Objednávateľ. Vlastnícke právo k jednotlivým materiálom, komponentom, výrobkom a iným častiam Diela použitým Zhotoviteľom pri zhotovení Diela nadobúda Objednávateľ okamihom ich zabudovania do Diela.
	5. Odovzdanie staveniska a jeho častí na vykonanie Diela bude uskutočnené na základe Protokolu o odovzdaní a prevzatí staveniska a to v súlade s Čl. III. bodom 3.2 tejto Zmluvy. Od okamihu podpisu Protokolu o odovzdaní a prevzatí staveniska Objednávateľom a Zhotoviteľom zodpovedá za stavenisko Zhotoviteľ. Zhotoviteľ je povinný zabezpečiť stavenisko tak, aby počas výkonu prác a tiež v období pracovného voľna na stavbe nedošlo k poškodeniu zdravia a majetku tretích osôb.
	6. Zhotoviteľ je povinný viesť denné záznamy o uskutočnených prácach formou stavebného denníka. Stavebný denník musí byť k dispozícii na pracovisku za účelom priebežnej kontroly a uskutočnenia zápisov zmluvných strán. Zhotoviteľ je povinný v denných záznamoch zapisovať údaje o počasí, o časovom postupe prác, ich akosti, zdôvodnenie odchýlok vykonaných prác od dodaného technologického postupu prác, údaje o počte zamestnancov, počte mechanizmov a množstve realizovaných druhov prác, údaje dôležité na posúdenie prác orgánmi štátnej správy, popis uskutočnenia prác, informácie o dodávkach materiálu na stavbu, požiadavkách na koordináciu, mimoriadnych udalostiach a zisteniach v súvislosti s uskutočňovaním Diela. Zápisy do stavebného denníka čitateľne zapisuje a podpisuje stavbyvedúci vždy v deň, kedy boli práce vykonané alebo keď nastanú okolnosti brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmie byť vynechané voľné miesto. Okrem stavbyvedúceho môže do stavebného denníka vykonávať potrebné záznamy iba Objednávateľ, resp. osoba oprávnená jednať v realizačných veciach Objednávateľa, technický dohľad Objednávateľa alebo príslušné orgány štátnej správy. Zhotoviteľ je povinný zápisom v stavebnom denníku, telefonicky a e-mailom 3 pracovné dni vopred vyzvať Objednávateľa na kontrolu všetkých prác, ktoré majú byťzakryté alebo sa majú stať neprístupné. Pokiaľ Zhotoviteľ túto povinnosť nebude plniť, môže Objednávateľ vyžadovať dodatočné odhalenie týchto prác na náklady Zhotoviteľa. Zhotoviteľ je povinný zápisom v stavebnom denníku, telefonicky a e-mailom 3 pracovné dni vopred vyzvať Objednávateľa na účasť pri vykonávaní skúšok v súlade s platnými STN. EN a KSPS. Ak sa Objednávateľ nedostaví v stanovenom termíne, je Zhotoviteľ oprávnený vykonať skúšky bez jeho účasti. Zhotoviteľ je povinný viesť podrobný technický záznam o vykonaných skúškach. Všetky zmeny a práce vykonané naviac je Zhotoviteľ povinný zdôvodniť zápisom do stavebného denníka. Objednávateľ alebo ním poverená osoba je povinná priebežne kontrolovať zápisy v stavebnom denníku a reagovať adekvátnym spôsobom na požiadavky či pripomienky Zhotoviteľa. Kópie stavebného denníka budú priebežne po kontrole Objednávateľom uchovávané Zhotoviteľom pre potreby preberacieho konania.
	7. Zhotoviteľ je povinný chrániť Dielo počas jeho vykonávania a opatriť časti hotového Diela ochrannými prostriedkami tak, aby nedošlo k ich poškodeniu do doby odovzdania Diela.
	8. Zhotoviteľ nie je oprávnený odchýliť sa od podmienok verejného obstarávania, ktoré vykonal Objednávateľ a ktoré sú pre Zhotoviteľa záväzné.
	9. Zhotoviteľ je oprávnený pri vykonávaní Diela písomne požiadať Objednávateľa o odsúhlasenie  zmeny materiálov alebo technológií uvedených v rozpočte len v prípade, ak takáto zmena nastala po lehote na predkladanie ponúk k predmetu tejto Zmluvy a ak zmenu materiálu alebo technológií vyžadujú aktuálne platné právne predpisy alebo technické normy, alebo ak sa materiál alebo technológia stal na trhu nedostupným (prestal sa vyrábať alebo dodávať na slovenský trh), alebo ak to vyplýva z rozhodnutí alebo vyjadrení príslušných orgánov verejnej správy (napr. stavebný úrad). Primerane podľa tohto bodu sa postupuje, ak zmenu materiálov alebo technológií požaduje Objednávateľ.
	10. Zhotoviteľ sa zaväzuje, že v rámci kontrolných dní umožní vstup na stavbu a stavenisko poslancom Zastupiteľstva mesta Martin v prípade, ak o to požiadajú. Zhotoviteľ sa zaväzuje, že v rámci kontrolných dní umožní vstup na stavbu a stavenisko aj ďalším osobám, ktoré na kontrolný deň prizve Objednávateľ (napr. projektant, zástupca správcu, právni zástupcovia). Za BOZP osôb vstupujúcich na stavbu a stavenisko podľa tohto ustanovenia nesie zodpovednosť Zhotoviteľ.
	11. Objednávateľ môže preniesť ktorúkoľvek zo svojich povinností a právomocí na tretiu osobu a môže toto delegovanie kedykoľvek zrušiť. Toto delegovanie alebo zrušenie delegovania bude vykonané v písomnej forme a nadobudne účinnosť po doručení Zhotoviteľovi. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s delegovaním má rovnaký účinok, ako by ho uskutočnil Objednávateľ sám.
	12. Zhotoviteľ v plnom rozsahu zodpovedá za dodržiavanie BOZP, PO a ochrany životného prostredia svojimi zamestnancami, ako aj zamestnancami svojho subdodávateľa na stavenisku. Zároveň zabezpečí, aby všetci jeho zamestnanci a zamestnanci jeho subdodávateľa absolvovali predpísané školenia alebo mali príslušné atesty a osvedčenia. Taktiež sa Zhotoviteľ zaväzuje vybaviť svojich zamestnancov zodpovedajúcimi osobnými ochrannými pracovnými pomôckami. Zhotoviteľ bude v prípade nehody, alebo pracovného úrazu postupovať v súlade so všeobecne záväznými predpismi a zákonmi, zároveň okamžite upovedomí zodpovedného zamestnanca Objednávateľa na stavbe:

- o pracovných úrazoch,

- o škodách na vybavení a strojoch na stavbe a stavenisku,

- o škodách na životnom prostredí,

- o požiaroch.

* 1. V prípade, ak Objednávateľovi vyplynie povinnosť podľa ust. § 3 ods. 3 písm. a) alebo b) nariadenia vlády 396/2006 Z. z. o minimálnych bezpečnostných a zdravotných požiadavkách na stavenisko (ďalej len „nariadenie“), sa zmluvné strany dohodli, že pred realizáciou predmetu tejto Zmluvy Zhotoviteľ zabezpečí koordinátora projektovej dokumentácie, ktorý bude plniť povinnosti vyplývajúce z ust. § 5 nariadenia a koordinátora bezpečnosti, ktorý bude plniť povinnosti vyplývajúce z ust. § 6 nariadenia. V prípade porušenia povinností vyplývajúcich z tohto odseku a citovaných ustanovení nariadenia a vzniku škody v príčinnej súvislosti s ich porušením zodpovedá za škodu Zhotoviteľ.
	2. Objednávateľ, resp. technický dohľad Objednávateľa je oprávnený dať zamestnancom Zhotoviteľa príkaz prerušiť práce, ak zodpovedný pracovník Zhotoviteľa nie je dosiahnuteľný, ak je ohrozená bezpečnosť uskutočňovanej stavby, životy, alebo zdravie zamestnancov na stavbe alebo ak hrozia iné vážne škody.
	3. Zhotoviteľ sa zaväzuje, že sa jeho pracovníci ani iné osoby s jeho vedomím nebudú pohybovať, resp. zdržiavať na pracovisku (stavenisku) z dôvodov, ktoré nesúvisia s výkonom prác podľa tejto Zmluvy, bez vedomia a súhlasu Objednávateľa. Objednávateľ nezodpovedá za škody spôsobené Zhotoviteľovi, neoprávneným zdržiavaním zamestnancov Zhotoviteľa mimo určených priestorov.
	4. Zhotoviteľ zodpovedá za škody na cudzom majetku, ktoré vzniknú z jeho činnosti a tieto odstráni na vlastné náklady. V prípade, ak škodu podľa predchádzajúcej vety spôsobí tretia osoba/subdodávateľ, za túto škodu zodpovedá Zhotoviteľ ako keby ju spôsobil sám. Bez odstránenia takto vzniknutých škôd Objednávateľ neuhradí konečnú faktúru Zhotoviteľovi. Prípadné časové lehoty na odstránenie takýchto škôd sa dohodnú v procese odovzdávania a preberania Diela.
	5. Zhotoviteľ je povinný stavbu označiť podľa stavebného zákona. Zhotoviteľ je povinný stavenisko – pracovisko vhodne zabezpečiť, je povinný udržiavať na stavenisku – pracovisku poriadok a čistotu, ako aj odstraňovať odpady a nečistoty vzniknuté z jeho prác. Zhotoviteľ je povinný svoje pracovisko zabezpečiť tak, aby neohrozoval bezpečnosť na iných pracoviskách.
	6. Zhotoviteľ sa zaväzuje dodať Objednávateľovi SK vyhlásenie o parametroch a prislúchajúce doklady použitých stavebných výrobkov pred ich zabudovaním podľa zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov.
	7. Zmluvné strany sa zaväzujú, že budú vzájomne spolupracovať a poskytnú si vzájomnú súčinnosť pri riešení konkrétnych otázok a problémov, ktoré vzniknú počas vykonávania Diela, najmä vzhľadom na ich možný vplyv na výšku ceny za Dielo. Zhotoviteľ je povinný upozorniť Objednávateľa na možnosť realizácie jednoduchších a finančne menej náročných riešení ako predpokladá táto Zmluva. Objednávateľ nie je povinný predmetné pripomienky Zhotoviteľa počas realizácie Diela akceptovať.
	8. Zhotoviteľ zodpovedá za to, že pri realizácii Diela nepoužije materiál, o ktorom je v čase jeho použitia známe, že je škodlivý. Použité stavebné výrobky pri realizácii stavebného Diela musia spĺňať podmienky a požiadavky uvedené v zákone č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov, budú spĺňať kritériá a štandard požadovaný Objednávateľom a budú v súlade so všeobecne záväznými predpismi a normami platnými v SR.
	9. Zhotoviteľ je povinný zúčastňovať sa kontrolných dní určených Objednávateľom prostredníctvom na to oprávnených osôb v zmysle tejto Zmluvy alebo na základe písomného poverenia Objednávateľa.
	10. Zhotoviteľ na žiadosť Objednávateľa poskytne Objednávateľovi potrebné vysvetlenie všetkých otázok spojených s vykonávaním Diela.
	11. Zhotoviteľ poverí výkonom funkcie stavbyvedúceho osobu, ktorá má príslušné oprávnenie a meno tejto osoby je povinný oznámiť Objednávateľovi pri odovzdaní a prevzatí staveniska, ak identifikácia tejto zodpovednej osoby nebola Zhotoviteľom oznámená už v procese verejného obstarávania.
	12. Zhotoviteľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie Diela alebo jeho uvedenie do prevádzky podľa príslušných právnych predpisov a technických noriem. Organizovanie, vybavovanie a úhradu funkčných skúšok zabezpečí Zhotoviteľ.
	13. **Zákaz nelegálnej práce a nelegálneho zamestnávania**
		1. Zhotoviteľ vyhlasuje, že ku dňu podpísania tejto Zmluvy:

a) nie je vedený v Zozname Národného inšpektorátu práce fyzických osôb a právnických osôb (ďalej len „Zoznam“), ktoré porušili zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „Zákon č. 82/2005 Z. z.“),

b) neporušil zákaz nelegálnej práce ani nelegálneho zamestnávania ako je definovaný podľa Zákona č. 82/2005 Z. z.,

c) nespolupracuje ani nebude spolupracovať so subjektmi zapísanými v Zozname, alebo subjektmi o ktorých ma vedomosť, že porušujú zákaz nelegálnej práce alebo nelegálneho zamestnávania,

d) nebola mu vrátane subdodávateľov, ktorí dodávajú pre Zhotoviteľa prácu, tovar alebo poskytujú služby, uložená povinnosť zaplatiť na základe vykonateľného rozhodnutia pokutu za porušenie zákazu nelegálneho zamestnávania alebo dodatočné platby podľa ust. § 7a ods. 1 písm. a) a c) Zákona č. 82/2005 Z. z..

* + 1. Ak sa preukáže akékoľvek vyhlásenie Zhotoviteľa uvedené v bode 7.25.1. tohto článku Zmluvy ako nepravdivé alebo nastanú skutočnosti uvedené v bode 7.25.1 tohto článku Zmluvy, je Objednávateľ oprávnený odstúpiť od tejto Zmluvy.
	1. Zhotoviteľ sa zaväzuje, že počas realizácie stavebných prác bude poistený:

a) pre prípad poškodenia, zničenia, straty, odcudzenia Diela alebo iných škôd na Diele (stavebno-montážne poistenie) s výškou poistného plnenia minimálne vo výške ceny za Dielo,

b) pre prípad zodpovednosti za škodu spôsobenú tretím osobám prevádzkovou činnosťou/pri výkone podnikania s výškou poistného plnenia minimálne vo výške ceny za Dielo.

Náklady na poistenie sú zahrnuté v cene za vykonanie Diela. Zhotoviteľ je povinný preukázať Objednávateľovi uzatvorenie poistnej Zmluvy na Dielo (konkrétnu stavbu) pri prevzatí staveniska a kedykoľvek počas trvania Zmluvy na požiadanie Objednávateľa preukázať jej platnosť a účinnosť.

* 1. Zhotoviteľ je povinný na vlastné náklady oboznámiť sa s existujúcimi inžinierskymi sieťami a zabezpečiť ich vytýčenie pred začiatkom stavebných prác a zabezpečiť ich ochranu.
	2. Zhotoviteľ a  každý jeho subdodávateľ sa zaväzuje, že umožní výkon finančnej kontroly/auditu/overovania, poskytne všetku potrebnú súčinnosť pri výkone finančnej kontroly/auditu/overovania a vytvorí podmienky na výkon finančnej kontroly a auditu alebo overovania podľa príslušných právnych predpisov na to oprávneným osobám, najmä (ale nielen): Najvyššiemu kontrolnému úradu SR, Úradu verejného obstarávania, vládnym audítorom/orgánom auditu, povereným zamestnancom Objednávateľa, Protimonopolnému úradu SR.
	3. Zhotoviteľ je povinný počas realizácie Diela zabezpečiť čiastočnú prevádzkyschopnosť cesty, na ktorej sa realizujú stavebné práce Diela vo zvolenom časovom intervale, a za tým účelom Objednávateľ poskytne Zhotovitelovi projekt organizácie dopravy počas realizácie Diela. Projekt je odsúhlasený s ODI OR PZ SR v Martine, Okresným úradom v meste Martine - odbor cestnej dopravy a pozemných komunikácií, Mestom Vrútky. Zhotoviteľ zodpovedá za správnosť osadenia a údržbu zvislého dopravného značenia čiastočnej uzávierky počas realizácie stavebných prác na dotknutej ceste.
	4. Technický dohľad Objednávateľa môže kedykoľvek požiadať Zhotoviteľa, aby bezodkladne odvolal subdodávateľa, ktorý  nevykonáva prácu na Diele kvalitne. Odvolaný subdodávateľ bude Zhotoviteľom čo najskôr nahradený iným subdodávateľom v súlade s čl. VI. tejto Zmluvy. Odvolaním subdodávateľa nebudú zmenené termíny dokončenia Diela ani zmluvná cena.

# Článok VIII.Sankcie a zmluvné podmienky

* 1. V prípade omeškania Zhotoviteľa s prevzatím staveniska a/alebo začatím vykonávania diela oproti termínom uvedeným v Čl. III. bode 3.2 tejto Zmluvy má Objednávateľ právo uplatniť si u Zhotoviteľa nárok na zmluvnú pokutu vo výške 100 € za každý deň omeškania.
	2. V prípade omeškania Zhotoviteľa s riadnym vykonaním a odovzdaním Diela je Objednávateľ oprávnený žiadať od Zhotoviteľa zaplatenie zmluvnej pokuty vo výške 0,05 % z ceny Diela s DPH za každý aj začatý deň omeškania.
	3. V prípade omeškania Zhotoviteľa s plnením harmonogramu prác v zmysle Čl. III. bod 3.3 tejto Zmluvy alebo s odstránením a likvidáciou staveniska, úpravou terénu staveniska do pôvodného stavu oproti termínu uvedenému v Čl. III. bod 3.13 tejto Zmluvy má Objednávateľ právo uplatniť si u Zhotoviteľa nárok na zmluvnú pokutu vo výške 100 € za každý deň omeškania.
	4. Ak sa Objednávateľ dostane do omeškania s úhradou oprávnenej faktúry, môže si Zhotoviteľ uplatniť voči Objednávateľovi zaplatenie zákonných úrokov z omeškania.
	5. Ak Zhotoviteľ nevykoná Dielo v termíne podľa Zmluvy alebo nezačne alebo preruší vykonávanie predmetu tejto Zmluvy bez vzájomnej dohody s Objednávateľom, je Objednávateľ oprávnený požadovať uhradenie nákladov a škôd, ktoré mu tak preukázateľne vznikli.
	6. V prípade omeškania Zhotoviteľa s odstránením prípadných nedorobkov v zmysle Čl. IX. bod 9.2 tejto Zmluvy v dohodnutých termínoch, je Zhotoviteľ povinný zaplatiť Objednávateľovi za každý nedorobok a každý deň omeškania zmluvnú pokutu vo výške 100 €.Objednávateľ má právo uplatniť si u Zhotoviteľa nárok na zmluvnú pokutu vo výške 100 € za každý deň neposkytnutia súčinnosti v súvislosti s reklamáciou vád Diela podľa Čl. IX. bod 9.3 a bod 9.4 tejto Zmluvy.
	7. V prípade omeškania Zhotoviteľa so začatím odstraňovania vád Diela v lehote uvedenej v Čl. IX. bode 9.3 tejto Zmluvy, je Zhotoviteľ povinný zaplatiť Objednávateľovi zmluvnú pokutu vo výške 0,05 % z ceny Diela s DPH za každú vadu a každý deň omeškania.
	8. V prípade omeškania Zhotoviteľa s odstránením vád Diela v lehote uvedenej v Čl. IX. bode 9.3 tejto Zmluvy, je Zhotoviteľ povinný zaplatiť Objednávateľovi zmluvnú pokutu vo výške 100 € za každú vadu a každý deň omeškania.
	9. Zmluvné strany sa dohodli, že Zhotoviteľ je povinný zaplatiť Objednávateľovi zmluvnú pokutu v zmysle tohto článku a to na základe písomnej výzvy Objednávateľa, ktorá bude obsahovať variabilný symbol, sumu na zaplatenie a lehotu na zaplatenie. V prípade ak Zhotoviteľ zmluvnú pokutu nezaplatí dobrovoľne, zmluvné strany sa dohodli, že Objednávateľ je oprávnený svoju splatnú pohľadávku titulom zmluvnej pokuty jednostranne započítať voči akejkoľvek splatnej pohľadávke Zhotoviteľa.
	10. Zaplatením zmluvnej pokuty sa Zhotoviteľ nezbavuje povinnosti splnenia záväzku zabezpečeného zmluvnou pokutou.
	11. Ustanoveniami o zmluvnej pokute nie je dotknutý nárok Objednávateľa na náhradu škody spôsobenej Zhotoviteľom vo výške presahujúcej výšku zmluvnej pokuty.

# Článok IX.Zodpovednosť za vady, záruka

* 1. Zhotoviteľ zodpovedá Objednávateľovi za to, že Dielo bude vykonané podľa podmienok dohodnutých v tejto Zmluve a že počas záručnej doby bude mať vlastnosti dohodnuté v tejto Zmluve, určené v technickej dokumentácií (ak bola predložená) a v platných právnych a technických predpisoch. Objednávateľ nie je povinný prevziať vykonané Dielo, ktoré má vady. Dielo má vady, ak bolo vykonané v rozpore s odsúhlaseným technologickým postupom prác, právnymi predpismi a technickými normami platnými v SR alebo s dohodou zmluvných strán, prípadne touto Zmluvou, alebo ak neboli vykonané všetky dohodnuté práce, prípadne neboli odovzdané dokumenty podľa Čl. III. bodu 3.8 tejto Zmluvy.
	2. V prípade zistenia nedorobkov bude spísaný ich zoznam s uvedením dohodnutých termínov odstránenia. V prípade, že nedorobky budú drobného charakteru a nebudú brániť riadnemu užívaniu Diela, môže Objednávateľ prevziať vykonané Dielo s určením termínu odstránenia nedorobkov. Po ich odstránení bude spísaný zápis rozhodujúci pre určenie začiatku záručnej doby na Dielo.
	3. Zmluvné strany sa dohodli pre prípad výskytu vád Diela počas záručnej doby (bod 9.5) má Objednávateľ právo požadovať a Zhotoviteľ povinnosť odstrániť takéto vady Diela na svoje náklady. Zhotoviteľ sa zaväzuje začať s odstraňovaním oprávnených vád Diela **do 48 hodín** po uplatnení reklamácie Objednávateľom a vady odstrániť bez zbytočného odkladu, najneskôr do troch dní od doručenia reklamácie od Objednávateľa, ak sa s Objednávateľom písomne nedohodne inak***.***
	4. Ak Zhotoviteľ neodstráni vady v požadovanom termíne, ak ich neodstráni správne, prípadne ich nezačne odstraňovať v dohodnutom termíne alebo je vzhľadom ku všetkým okolnostiam zrejmé, že vady v požadovanom termíne neodstráni, Objednávateľ je oprávnený požadovať zľavu z ceny Diela alebo odstrániť ich sám alebo dať ich odstrániť treťou osobou, a to na náklady Zhotoviteľa, pričom Zhotoviteľ sa výslovne zaväzuje a je povinný takto vynaložené náklady Objednávateľovi nahradiť. Náhrada takto vzniknutých nákladov môže byť vykonaná nasledovne:
1. vystavením faktúry so splatnosťou 10 dní odo dňa doručenia Zhotoviteľovi.
	1. Zhotoviteľ zodpovedá za vady Diela v **záručnej dobe, ktorá je 60 mesiacov (záručná doba na vodorovné dopravné značenie je 18 mesiacov).** Záručná doba začína plynúť dňom podpísania Protokolu o odovzdaní a prevzatí Diela. Zhotoviteľ nezodpovedá za vady spôsobené chybným zaobchádzaním s Dielom po jeho prevzatí. Zhotoviteľ takisto nezodpovedá za vady Diela, ktoré boli spôsobené použitím stavebných materiálov a vecí poskytnutých Objednávateľom, na nevhodnosť ktorých Objednávateľa upozornil, ale ten na ich použití písomne trval, alebo ak Zhotoviteľ ani pri maximálnej starostlivosti nemohol zistiť ich nevhodnosť.
	2. Záručná doba neplynie po dobu, po ktorú Objednávateľ nemôže Dielo užívať pre jeho vady alebo nedorobky, za ktoré zodpovedá Zhotoviteľ. V prípade, že pri ich odstraňovaní došlo k výmene jednotlivých častí za nové, platí, že pre nové časti Diela začína plynúť nová záručná doba **60 mesiacov** odo dňa nasledujúceho po podpísaní protokolu o odstránení vady alebo nedorobku.

# Článok X.Zmena Zmluvy

* + 1. **K zmene tejto Zmluvy vo forme dodatku počas jej trvania bez nového verejného obstarávania môže dôjsť na základe písomného dodatku odsúhlaseného zmluvnými stranami:**
		2. zo zákonných dôvodov vymedzených v ust. § 18  zákona č. 343/2015 Z. z. a za dodržania podmienok ustanovených zákonom č. 343/2015 Z. z.,
		3. alebo zo zmluvných dôvodov, ktoré sú v súlade s ust. § 18 ods. 1 písm. a) zákona č. 343/2015 Z. z. vymedzené v tejto Zmluve a za dodržania podmienok ustanovených zákonom č. 343/2015 Z. z.
	1. **Zákonné dôvody** na zmenu Zmluvy vo forme dodatku sú vymedzené v ust. § 18 zákona č. 343/2015 Z. z. ako:
1. dôvod podľa ust. § 18 ods. 3 písm. a) zákona č. 343/2015 Z. z. (tzv. pravidlo deminimis vo vzťahu k naviac prácam alebo doplňujúcim stavebným prácam)
2. dôvod podľa ust.§ 18 ods. 1 písm. b) zákona č. 343/2015 Z. z. (tzv. doplňujúce stavebné práce)
3. dôvod podľa ust. § 18 ods. 1 písm. c) zákona č. 343/2015 Z. z. (tzv. nepredvídateľné okolnosti)
4. dôvod podľa ust. § 18 ods. 1 písm. d) bod 2. zákona č. 343/2015 Z. z. (tzv. zmena dodávateľa na základe právneho nástupníctva)
5. dôvod podľa ust. § 18 ods. 1 písm. e) zákona č. 343/2015 Z. z. (tzv. iná nepodstatná zmena).

10.3. **Zmluvné dôvody** na zmenu Zmluvy vo forme dodatku sú:

10.3.1 zmena materiálov alebo technológií za podmienok stanovených v článku VII. bod 7.9 tejto Zmluvy;

10.3.2 zúženie rozsahu Diela o tzv. menej práce alebo dodávky;

10.3.3 zmena termínu vykonania Diela, ak:

a) sa počas realizácie stavby vyskytnú také stavebné práce alebo dodávky, ktoré sú nevyhnutné na riadne dokončenie Diela podľa tejto Zmluvy, a súčasne ich objektívne nie je možné riadne ukončiť, odovzdať a prevziať v termíne na vykonania Diela podľa tejto Zmluvy, alebo

b) dokončenie Diela v termíne na vykonanie Diela podľa tejto Zmluvy objektívne nedovoľujú klimatické podmienky (napr. teplotné a poveternostné), alebo iné objektívne preukázateľné skutočnosti, ktoré vznikli alebo boli zistené až v čase realizácie Diela, alebo,

1. dokončenie Diela v termíne na vykonanie Diela podľa tejto Zmluvy objektívne nedovoľujú iné nepredvídateľné okolnosti (napr. požiar, výbuch, úder blesku, pád stromov, stožiarov a iných predmetov, povodeň, záplava, víchrica, krupobitie, iná živelná pohroma alebo havária) alebo iné prevádzkové okolnosti.

Za týmto účelom sa Zhotoviteľ zaväzuje, že písomne oznámi Objednávateľovi nutnosť predĺženia termínov na vykonanie Diela bez zbytočného odkladu, odkedy sa o nich dozvie spolu s písomných zdôvodnením.

* 1. Ak počas realizácie Diela vznikne potreba vykonať také stavebné práce alebo dodávky, ktoré nie sú zahrnuté v Prílohe č. 1 tejto Zmluvy čo do množstva alebo druhu, ale ktoré sú nevyhnutné na riadne dokončenie Diela podľa tejto Zmluvy, je Zhotoviteľ povinný tieto práce oceniť a v písomnej forme predložiť Objednávateľovi na odsúhlasenie ešte pred ich realizáciou. Pri ocenení naviac prác a doplňujúcich prác postupuje Zhotoviteľ nasledovne:
1. pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou tejto Zmluvy,
2. pri položkách, ktoré sa v rozpočte nevyskytovali, predloží Zhotoviteľ v prílohe kalkuláciu ceny.

Potreba vykonania takýchto prác nie je sama o sebe dôvodom na to, aby Zhotoviteľ jednostranne prerušil vykonávanie Diela v zmluvne dohodnutom rozsahu počas doby, kým sa dosiahne vzájomná dohoda o rozsahu a cene týchto prác. Rozsah a cena takýchto prác bude riešená postupom podľa zákona č. 343/2015 Z. z. a tejto Zmluvy.

* 1. Na zmenu v osobách štatutárnych orgánov zmluvných strán alebo na zmenu v osobách oprávnených jednať za zmluvné strany v zmluvných alebo v realizačných veciach nie je potrebné uzavretie písomného dodatku k Zmluve. Na takúto zmenu postačuje, ak dotknutá zmluvná strana tieto skutočnosti písomne oznámi druhej zmluvnej strane. V prípade, ak ide o zmenu v osobe stavbyvedúceho Zhotoviteľa, postupuje sa podľa čl. VI. bod 6.7 tejto Zmluvy.

# Článok XI.Osobitné ustanovia

* 1. Pre účely tejto Zmluvy sa za vyššiu moc považujú prípady, ktoré nie sú závislé od vôle zmluvných strán a tieto ich ani nemôžu ovplyvniť, napr. vojna, mobilizácia, živelné pohromy a pod.
	2. Ak sa splnenie tejto Zmluvy stane nemožným, zmluvná strana, ktorá sa bude chcieť odvolať na vyššiu moc, požiada druhú stranu o úpravu Zmluvy vo vzťahu k predmetu, cene a času plnenia. Ak nedôjde k takejto dohode, má zmluvná strana, ktorá sa oprávnene odvoláva na vyššiu moc, právo odstúpiť od Zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.
	3. Zhotoviteľ je povinný pred zahájením stavebných prác, po protokolárnom prevzatí staveniska, osadiť informačnú tabuľu stavby podľa pokynov Objednávateľa. Informačná tabuľa obsahuje nasledovné údaje: názov stavby, stavebník, Zhotoviteľ, termín realizácie, stavebný dozor (ak je vykonávaný), stavbyvedúci, projektant, povolenie stavby a ďalšie logá, ktoré oznámi Objednávateľ Zhotoviteľovi v dostatočnom časovom predstihu. Informačné tabule sa umiestnia na stavenisku, príp. na ploche zariadenia staveniska tak, aby boli viditeľné z verejne prístupného priestoru mimo Staveniska.

# Článok XII.Odstúpenie od zmluvy

* 1. Objednávateľ je oprávnený odstúpiť od tejto Zmluvy, najmä ak:
		1. Zhotoviteľ podstatne poruší niektorú zo svojich povinností podľa tejto Zmluvy,
		2. sa jedná o taxatívne dôvody uvedené v tejto Zmluve,
		3. Zhotoviteľ poruší niektorú zo svojich povinností podľa tejto Zmluvy iným než podstatným spôsobom a takéto porušenie nenapraví ani v dodatočnej primeranej lehote na nápravu,
		4. Zhotoviteľ stratil spôsobilosť vyžadovanú zákonom č. 343/2015 Z. z. alebo stratil iné právne alebo vecné predpoklady na riadne plnenie tejto Zmluvy,
		5. v rámci kontroly verejného obstarávania zákazky, ktorej výsledkom je táto Zmluva, bolo konštatované porušenie zákona,
		6. voči Zhotoviteľovi bude vydaný akýkoľvek rozsudok, rozhodcovský rozsudok alebo akékoľvek iné rozhodnutie, ktoré je podľa názoru Objednávateľa podstatné v kontexte záväzkov Zhotoviteľa podľa Zmluvy, tak, že môže nastať hrozba neplnenia povinností podľa Zmluvy riadne a včas,
		7. na majetok Zhotoviteľa je vyhlásený konkurz alebo konkurzné konanie bolo zastavené pre nedostatok majetku alebo je Zhotoviteľovi povolená reštrukturalizácia alebo Zhotoviteľ vstúpi do likvidácie, preruší alebo iným spôsobom skončí svoju podnikateľskú činnosť,
		8. u Zhotoviteľa prebehla zmena kontroly, organizačná zmena, zmena právnej formy, zmena štatutárnych orgánov, predaj podniku alebo jeho časti, a tieto zmeny nie sú pre Objednávateľa konajúc rozumne a odôvodnene akceptovateľné alebo nie sú súladné so zákonom č. 343/2015 Z. z.,
		9. právoplatným rozhodnutím Protimonopolného úradu SR bolo konštatované, že Zhotoviteľ sa pri získaní zákazky, ktorej výsledkom je táto Zmluva, dopustil kolúzneho správania alebo v prípade, ak Zhotoviteľ iným nedovoleným spôsobom ovplyvnil výber úspešného uchádzača, a tým narušil alebo ohrozil hospodársku súťaž,
		10. je splnený niektorý z dôvodov na odstúpenie od Zmluvy podľa ust. § 19 zákona č. 343/2015 Z. z.,
		11. je splnený niektorý z dôvodov na odstúpenie od Zmluvy podľa ustanovení zákona č. 315/2016 Z. z.

12.2 Objednávateľ je oprávnený odstúpiť od tejto Zmluvy aj z ďalších zákonných alebo zmluvných dôvodov než uvedených v bode 12.1 tohto článku.

12.3 Zhotoviteľ podstatne porušuje túto Zmluvu aj v prípadoch, ak:

1. je v omeškaním s plnením termínov podľa Čl. III. bodu 3.2 tejto Zmluvy,
2. bezdôvodne preruší vykonávanie Diela, pokiaľ tak nebolo urobené z dôvodu na strane Objednávateľa,
3. nepredloží Objednávateľovi na odsúhlasenie harmonogram prác pri prevzatí staveniska podľa Čl. III. bodu 3.3 tejto Zmluvy alebo nepredloží Objednávateľovi na odsúhlasenie aktualizovaný harmonogram prác v lehote podľa Čl. III. bodu 3.4 tejto Zmluvy,
4. bez náležitého zdôvodnenia neplní harmonogram prác,
5. poruší akúkoľvek povinnosť vyplývajúcu z Čl. VI. tejto Zmluvy,
6. poruší povinnosť vyplývajúcu z Čl. VII. bodu 7.25 tejto Zmluvy,
7. poruší povinnosť vyplývajúcu z Čl. VII. bodu 7.26 tejto Zmluvy,
8. neplní kvalitatívno-technické parametre a podmienky zhotovovania predmetu Zmluvy určeným technologickým postupom prác, STN a všeobecne záväznými právnymi predpismi a touto Zmluvou, a napriek písomnému upozorneniu Objednávateľa nevykoná nápravu v určenej lehote,
9. napriek písomnému upozorneniu Objednávateľa o vadách plnenia (zápisom v stavebnom denníku alebo iným vhodným spôsobom) pokračuje v plnení s vadami alebo aj napriek upozorneniu v primeranej lehote mu určenej na odstránenie vady túto neodstránil. V rozsahu vád plnenia nie je Objednávateľ povinný vykonať úhradu platby a až do ich odstránenia nie je v omeškaní s platením. Výšku takto neuhradenej čiastky stanoví Objednávateľ výpočtom podľa rozsahu vád plnenia v súlade s cenovou ponukou, ktorá je súčasťou tejto Zmluvy.

12.4 Zhotoviteľ je oprávnený odstúpiť od Zmluvy v prípadoch, ak:

1. Objednávateľ bezdôvodne preruší vykonávanie Diela, pokiaľ tak nebolo urobené z dôvodu na strane Zhotoviteľa,
2. Objednávateľ je v omeškaní s platením ceny za Dielo o viac ako 60 dní,
3. Objednávateľ bezdôvodne neprevezme riadne ukončené Dielo pripravené na odovzdanie,
4. Objednávateľ v omeškaní s plnením termínov podľa Čl. IV bod 4.7 tejto Zmluvy
5. z iných zákonných alebo zmluvných dôvodov.

12.5 Zmluvné strany sa dohodli, že môžu ukončiť túto Zmluvu aj písomnou dohodou. V prípade spôsobu zániku Zmluvy na základe písomnej dohody zmluvných strán, Zmluva zaniká dňom uvedeným v dohode, v ktorej zmluvné strany upravia vysporiadanie vzájomných nárokov vzniknutých na základe Zmluvy resp. nároky, vzniknuté z porušenia povinností podľa Zmluvy.

12.6 Odstúpenie od Zmluvy musí byť preukázateľne doručené druhej zmluvnej strane a musí v ňom byť uvedený konkrétny dôvod odstúpenia, inak sa nepovažuje za riadne odstúpenie s účinkami. Odstúpením od Zmluvy sa Zmluva ruší odo dňa doručenia písomného oznámenia o odstúpení od Zmluvy druhej zmluvnej strane.

12.7 V prípade odstúpenia od Zmluvy Objednávateľom podľa bodu 12.1 tohto článku, je Zhotoviteľ povinný na žiadosť Objednávateľa uskutočniť všetky práce potrebné pre konzerváciu neukončeného diela, pričom účelne alebo nevyhnutne vynaložené náklady na konzerváciu neukončeného diela v takom prípade znáša Zhotoviteľ; v prípade odstúpenia Zhotoviteľa od Zmluvy podľa bodu 12.5 tohto článku, znáša účelne alebo nevyhnutne vynaložené náklady na konzerváciu neukončeného diela Objednávateľ.

12.8 Zhotoviteľ je povinný bezodkladne upozorniť Objednávateľa na všetky opatrenia, ktoré je potrebné urobiť v záujme odvrátenia akejkoľvek hroziacej škody na neukončenom diele alebo zmiernenia jej následkov.

12.9 Zhotoviteľ je povinný vykonať opatrenia a zabezpečiť dielo tak, aby nedošlo k jeho zničeniu, poškodeniu, odcudzeniu alebo k inej škode a zabezpečiť vykonanie prác, ktoré neznesú odklad a mohli by poškodiť záujmy Objednávateľa.

12.10 Zhotoviteľ je povinný v primeranej lehote určenej Objednávateľom odovzdať Objednávateľovi neukončené dielo spolu s príslušnou dokumentáciou a vypratať stavenisko v súlade s dojednaniami Zmluvy; súčasťou protokolu o prevzatí neukončeného diela bude údaj o rozsahu zhotovenia diela Zhotoviteľom ku dňu zániku Zmluvy. Vlastnícke právo k neukončenému dielu, resp. jeho časti, ktoré Objednávateľovi neboli odovzdané už predtým, prechádza na Objednávateľa odovzdaním neukončeného diela; v prípade ak nedošlo k odovzdaniu neukončeného diela v lehote do pätnástich dní po ukončení Zmluvy, vlastnícke právo k neukončenému dielu prechádza na Objednávateľa uplynutím tejto lehoty.

# Článok XIII.Záverečné ustanovenia

1. Pri plnení tejto Zmluvy sa riadia zmluvné strany v prvom rade jej ustanoveniami. Zhotoviteľ sa bude riadiť tiež písomnými pokynmi Objednávateľa, zapísanými v stavebnom denníku a písomnými dohodami oprávnených pracovníkov zmluvných strán v príslušnom predstihu.
2. Dodávateľ a objednávateľ sa dohodli na uplatnení nasledovných ustanovení:

a) Povinnosť zhotoviteľa resp. dodávateľa predmetu zmluvy strpieť výkon kontroly / auditu na mieste súvisiaceho s dodaným tovarom, kedykoľvek počas platnosti a účinnosti Zmluvy o poskytnutí NFP a to oprávnenými osobami na výkon tejto kontroly / auditu a poskytnúť im všetku potrebnú súčinnosť;

b) povinnosť zhotoviteľa resp. dodávateľa predmetu zmluvy strpieť výkon kontroly / auditu na mieste súvisiaceho s dodaným tovarom, kedykoľvek počas platnosti tejto zmluvy a to poverenými zástupcami kupujúceho a poskytnúť im všetku potrebnú súčinnosť.

1. Ostatné skutočnosti neupravené v ustanoveniach tejto Zmluvy sa budú spravovať príslušnými ustanoveniami Obchodného zákonníka, Občianskeho zákonníka, prípadne ďalšími právnymi predpismi, najmä: stavebným zákonom, zákonom o životnom prostredí, zákonnými normami o bezpečnosti práce a technických zariadení pri stavebných prácach a ďalšími právnymi predpismi záväznými na území Slovenskej republiky, najmä zákonom č. 343/2015 Z. z. a zákonom č. 315/2016 Z. z., s čím obe zmluvné strany bez výhrad súhlasia.
2. V prípade, kedy táto Zmluva alebo zákon zakotvuje povinnosť doručovať písomnosť druhej strane, doručuje sa písomnosť v listinnej podobe na adresy uvedené v záhlaví tejto Zmluvy alebo aktualizované adresy podľa písomných oznámení alebo výpisov z verejne prístupných evidencií (výpis z obchodného registra a pod.) ako doporučená zásielka.
3. Listinná zásielka sa považuje za doručenú v deň jej prevzatia adresátom. Listinná zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“, a to aj v prípade, ak sa adresát o tom nedozvie.
4. Týmto ustanovením nie sú dotknuté tie ustanovenia tejto Zmluvy, ktoré umožňujú zmluvným stranám spolu komunikovať elektronicky e-mailom alebo zápisom v stavebnom denníku. Zmluvné strany sa dohodli, že Zhotoviteľ nesmie bez vopred daného písomného súhlasu Objednávateľa postúpiť pohľadávku, ktorá vznikne na základe tejto Zmluvy alebo v súvislosti s touto Zmluvou tretej osobe. Táto dohoda o zákaze postúpenia pohľadávky tvorí prekážku pre postúpenie pohľadávky podľa ust. § 525 ods. 2 Občianskeho zákonníka v platnom znení.
5. Zhotoviteľ nesmie bez predchádzajúceho vopred daného písomného súhlasu Objednávateľa zriadiť  v prospech tretej osoby záložné právo alebo inú ťarchu k pohľadávke, ktorá mu vznikne na základe tejto Zmluvy, a rovnako nesmie predať, zaťažiť, ani iným spôsobom nakladať bez predchádzajúceho písomného súhlasu Objednávateľa s pohľadávkou vzniknutou na základe tejto Zmluvy. V prípade porušenia povinnosti stanovenej týmto bodom, je Zhotoviteľ povinný zaplatiť Objednávateľovi zmluvnú pokutu vo výške 10 % z celkovej hodnoty pohľadávky, na ktorú Zhotoviteľ bez súhlasu Objednávateľa a v rozpore s týmto bodom zriadil záložné právo alebo inú ťarchu.
6. Ak je, alebo sa stane niektoré ustanovenie tejto Zmluvy neplatné alebo neúčinné, nedotýka sa to ostatných ustanovení tejto Zmluvy, ktoré ostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením platným, resp. účinným, ktoré najlepšie zodpovedá pôvodne zamýšľanému ekonomickému účelu ustanovenia neplatného, resp. neúčinného. Do tej doby platí zodpovedajúca úprava všeobecne záväzných právnych predpisov Slovenskej republiky.
7. Zmluvné strany vzájomne prehlasujú, že Zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto Zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.
8. Táto Zmluva je vypracovaná **v šiestich vyhotoveniach,** kde každá zmluvná strana obdrží tri vyhotovenia Zmluvy. Táto Zmluva nadobudne platnosť dňom jej podpisu všetkými zmluvnými stranami. Táto Zmluva nadobudne účinnosť dňom nasledujúcim po dni jej zverejnenia v zmysle platnej legislatívy.

Zoznam príloh:

**Príloha č. 1:** Cenová ponuka – *prekladá uchádzač k ponuke*

**Príloha č. 2**: Harmonogram prác – *predkladá uchádzač k ponuke*

**Príloha č. 3**: Ocenený výkaz výmer - *predkladá uchádzač k ponuke*

**Príloha č. 4:** Súhlasné stanovisko ŽSR Oblastné riaditeľstvo Žilina pod číslom 01919/2024/ORŽA/SŽTS-2 – *predkladá Objednávateľ*

**Príloha č. 5:** Zoznam subdodávateľov vo všetkých radoch **-** *predkladá uchádzač k ponuke*

V Martine dňa ...................... V ....................dňa .........................

**Za Objednávateľa: Za Zhotoviteľa:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ing. Ján Slamka PhD.

 konateľ

**Príloha č. 1 – Cenová ponuka**

Predmet zákazky: **„Modernizácia prestupového terminálu Dopravného podniku mesta Martin, s.r.o. a Železníc Slovenskej republiky“**

Obchodné meno uchádzača:

Adresa/sídlo uchádzača:

IČO:

DIČ:

V cenovej ponuke sú zahrnuté všetky náklady uchádzača spojené s realizáciou predmetu zákazky.

Platca DPH: ÁNO – NIE (nesprávne prečiarknuť)

|  |  |  |  |  |  |
| --- | --- | --- | --- | --- | --- |
| **P. č.** | **Popis** | **m. j.** | **Počet m. j.** | **Cena za položku v EUR bez DPH** | **Cena za položku v EUR s DPH** |
| 1. | Cena celkom za predmet zákazky v EUR bez DPH   | kpl. | 1 |   |   |

|  |  |
| --- | --- |
| **Cena celkom v EUR bez DPH** |  |
| **Cena celkom v EUR s DPH** |  |

**Cena predmetu zákazky vyjadrená v EUR bez DPH:**

Uchádzač výšku ceny uvedie na dve desatinné miesta.

Čestne vyhlasujem, že uvedené údaje sú pravdivé a sú v súlade s predloženou ponukou.

V ............................................................, dňa .........................................

...............................................................................……………………...

Fyzická osoba alebo štatutárny orgán: meno, podpis

V Martine, dňa ...................... V ....................., dňa ....................

Za Objednávateľa: Za Zhotoviteľa:

**Ing. Ján Slamka, PhD.**

konateľ

**Príloha č. 2 – Harmonogram prác**

**Príloha č. 3** - **Ocenený výkaz výmer**

**Príloha č. 4 - Súhlasné stanovisko ŽSR Oblastné riaditeľstvo Žilina pod číslom 01919/2024/ORŽA/SŽTS-2**

**Príloha č. 5 –** **Zoznam subdodávateľov vo všetkých radoch**

|  |  |  |  |
| --- | --- | --- | --- |
| **Názov subdodávateľa** | **IČO**  | **Predmet subdodávky** (Stavebný objekt a popis prác)  | **Podiel subdodávky k hodnote Diela vyjadrený sumou vrátane DPH** |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| **Názov subdodávateľa**  | **Osoba oprávnená konať za subdodávateľa** (meno, priezvisko, adresa pobytu, dátum narodenia) |
|  |  |
|  |  |

Podpis : ...............................................................................................

*(osoba alebo osoby s právom podpisovať v mene úspešného uchádzača)*

Dátum: .........................

*V prípade, že úspešný uchádzač neuvažuje so subdodávateľmi, prílohu č. 5 predloží tiež a v stĺpci „Podiel subdodávky k hodnote diela vyjadrený sumou“ uvedie hodnotu 0.*